મોટેભાગે સ્વઅર્થે જીવતા સ્વાર્થી જગતમાં કોઈ કોઈ માનવી અથવા તો સમાજ અલગ કેડી કંડારી મનુષ્ય જીવનને સાર્થક કરતા હોય છે. હું અને મારું જેવા સંકુચિત વિચારોથી આખું જગત ઉભરાય છે. ઈશ્વરકૃપા હોય તો જ મનખા અવતાર સાર્થક થાય અન્યથા કેટલાય જીવડા આ પૃથ્વી ઉપર આવ્યા અને ગયા એનો કોઈ હિસાબ નથી. પોતાનું તો સૌ વિચારે અને એ જરૂરી પણ છે પણ સાથે સાથે સમાજ પ્રત્યે પણ આપણી કોઈ ફરજ બને છે એવા પાઠ બહુ ઓછા લોકો ભણ્યા હોય છે. બચપણથી જ આ સંસ્કારોનું સિંચન કરવામાં આવે તો જ આ વિષય માં મહારત હાંસલ થી શકે એવું મારું અંગત રીતે માનવું છે.